Algav saade valmis koostöös Joyce Meyer'i teenistuse toetajatega.
Tahan julgustada sind saama teada, kuidas oma tundemaailma tervendada.
See ei pruugi iga kord olla kerge või pakkuda mõnusat olemist,
aga võin garanteerida sulle, et sellest lähtuv stabiilsus on seda väärt!
IGAPÄEVAELU RÕÕMUD
Jumal ei palu sul kunagi teha midagi, mis ei tuleks kasuks sulle endale.
Seda on oluline mõista!
Kui Jumal palus mul kolida oma vanemad St.Louis'sse
ja kanda hoolt nende eest,
kuigi nad olid terve elu mulle valu ja pettumusi valmistanud,
ei olnud see niivõrd nende kui minu pärast.
Mida iganes Jumal palub sul teha...
lihtsalt tee seda!
Sest kuigi see võib olla raske, sa investeerid millessegi.
Ja kui investeerid, saad ka tasu.
On palju neid, kes on aastate jooksul sõnakuulelikult investeerinud
ja ma kuulutan sulle - su tasu on teel! Su palgapäev on tulemas!
Jumal tahab tasuda sulle, aga sa pead tegema seda, mida Ta ütleb.
Peame lõpetama vabanduste toomise.
"Kuulutama...Jumala kättemaksu päeva, trööstima kõiki leinajaid..." (Jes.61:2)
"Trööstima kõiki leinajaid, tasuma Siioni leinajaile." (Jes.61:3)
Siion viitab kogudusele ja on meil alles palju leinajaid kogudustes!
"andes neile laubaehte tuha asemele".
Ilu tuha asemel.
Mitte ilu koos tuhaga.
See on Jumala moodi vahetus.
Sina annad talle, mis sul on ja Tema sulle, mis Temal on.
Sina loobud oma leinast ja Tema annab asemele rõõmu.
Sina loobud oma tuhast ja Tema annab asemele ilu.
Sa ehid end ülistusrüüga ja masenduse vaim lahkub!
Võitled igal päeval head võitlust
ja sõltumata sellest, mida mõistus ütleb, leiad 7 asja, mille eest tänulik olla
ja tänad Jumalat nende eest terve päeva.
Sellest on abi.
Kui sulle ei meeldi su töö, ole siiski tänulik selle eest,
sest kindlasti leidub keegi, kes annaks kõik selle töökoha eest.
Võib-olla ei saanud sa omale lubada toidupoes kõike, mida tahtsid,
aga midagi said sa ju siiski.
Peame võitlema vaenlase vastu.
"Vaatamata mineviku häbile saab te tasu olema kahekordne.
Vaatmata lugupidamatusele, saab su rahvas hõiskama oma osa üle.
Seetõttu saavad nad oma maal kahekordselt tagasi kõik kaotatu
ja igavene rõõm on nende päralt, sest mina, Jumal, armastan õigust!"
Jumal muudab kõik halva heaks.
Ta on õigluse Jumal,
aga sa ei saa midagi Ta käest, kui ei usu, mida Ta ütleb.
See ei kuku sulle lihtsalt sülle.
Sul peab olema piisavalt usku, et teha, mis tarvis.
Ja mitte keegi ei saa väita, et Jumal ei pööraks su olukordi,
kui teed seda, mida Ta on käskinud sul teha.
Osadel võib kuluda selleks rohkem aega, aga Jumal on siiski ustav.
Tahan siinkohal võtta hetke,
et rääkida paarist asjast, mis on minu meelest äärmiselt tähtsad.
Esiteks - emotsionaalse terviklikkusega kaasneb ka enesekindlus.
Enesekindlus on äärmiselt tähtis, sest ilma selleta ei saavuta midagi.
Vahet pole, millised on su talendid, annid või võimalused elus -
kui sa ei oska olla enesekindel, ei oska sa neid ka kasutada.
Kas panid tähele, et ma ei öelnud: kui tunned end enesekindlana?
On oluline mõista, et enesekindlus on olemise viis ja mitte niivõrd tunne.
Ma ei tunne end igakord enesekindlana,
aga kui astun julgelt välja ja hakkan liikuma oma andides,
siis ka mu tunded tulevad järgi.
Siinkohal paar kirjakohta, mis räägivad enesekindlusest.
Ef.1:3-4 "Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud kõige vaimuliku õnnistusega Kristuses."
Mõelge sellele korra.
Piibel ütleb, et meid on õnnistatud kõikvõimalike vaimulike õnnistustega,
mistõttu Jumal ei palu meilt midagi, milleks meil ei jaguks enesekindlust.
Üks põhjuseid, miks võime olla enesekindlad,
on Piiblis ikka ja jälle korratud fakt, et Jumal armastab meid.
Jumal armastab sind.
"Nõnda nagu tema on meid Kristuses valinud..."
Jumal ise on meid valinud enese omaks Kristuses enne maailma algust.
Et oleksime pühad ja laitmatud Ta palge ees ning Tema jaoks eraldatud.
Jumal armastab sind ja on valinud su, nähes sind laitmatuna oma palge ees.
Kui tahad omada suhet Kristusega ja oled kutsunud Ta oma südamesse,
õppides tundma Ta Sõna ja täites Ta korraldusi oma teekonnal Jumalaga,
siis Ta vaatab su peale otsekui teekond oleks juba läbitud.
Võime olla Ta armastava palge ees
ilma, et Jumal meid süüdistaks või tuletaks meelde me minevikku.
Temas. See ei sõltu me tunnetest ega sellest, mida teised ütlevad.
Temas on meil pattude lunastus ja pääste. Tema vere läbi.
Pattude lunastus ja andestus.
Kõik me eksimused ja puudused on kaetud, sest Ta armastab meid.
Piiblis on öeldud, et Jumal viib me patud sama kaugele kui ida on läänest
ega pea neid enam meeles. On see alles kinnitav!
Kol.2:10 on üks mu lemmikuid, kuna kogesin aastaid, et miski on puudu.
Mul puudus terviklikkuse tunne.
Usun, et paljud mõtlevad: "Kui mul vaid oleks abikaasa või lapsed;
kui mul oleks parem töö või auto või sõprade ring, siis oleksin õnnelik."
Aga Kol.2:10 peituvad väga head uudised.
Seal on öeldud, et kui oled Temas ja Kristuse vastu võtnud kui oma Päästja,
siis sina oled Temas ja Tema sinus. Ja Temas oled sa täieliseks tehtud,
saades osa elu täiusest.
Kristuses oled täidetud Kolmainsusega: Isa, Poja ja Püha Vaimuga,
saades osa täiest vaimulikust täiusest, kus Tema on pea kõige üle.
Üks teine piiblitõlge ütleb, et Temas oleme täiuslik tervik.
Mõtle sellele! Kõik, mis olema pead, seda sa oled.
Sa ütled: "Aga ma pole abielus!" Aga sa oled terviklik Temas,
mistõttu sa ei vaja abikaasat selleks, et olla terviklik.
Sa ütled: "Ma olen lesk. Mul pole enam abielus sõprade seas kohta."
Polegi vaja! Sest oled täieline Kristuses.
Ütled, et sind väärkoheldi lapsepõlves või et su vanemad ei hoolinud sinust.
Et sul pole mingit väärtust ega enesekindlust.
Aga see polegi oluline, kui mõistad, et oled terviklik ja täieline Temas!
Loodan nii väga, et keegigi paneb tähele.
Sa oled terviklik Kristuses!
Sa ei pea end võrdlema kellegi teisega.
Gal.3:28 ütleb: "Ei ole siin juuti ega kreeklast,
ei ole siin orja ega vaba, ei ole siin meest ega naist,
sest te kõik olete üks Kristuses Jeesuses."
Mulle nii meeldib see salm! Ma ei ole kellestki rohkem ega vähem
ja me ei peaks end üksteisega võrdlema,
sest meie ainukene väärtus sõltub sellest, kes me oleme Kristuses.
Jumal hoolib meist nii väga, et maksis väga kõrget hinda me lunastuse eest.
Seetõttu oleme Talle palju kallimad kui me ise arvatagi võiks.
Ja lõpeks Fil.3:3, küsides: millest oma enesekindluse ammutad?
Oma välimusest? Oma tutvustest? Haridusest? Kohast kus elad v. autost?
Fil.3:3 ütleb: "Sest ümberlõigatud oleme meie,
kes Jumalat teenime vaimus ja kiitleme Kristusest Jeesusest
ega looda päritolu peale." Ei looda millegi välise ega maise peale.
Meie kindlus ei tohiks sõltuda meie välimusest, tutvustest v. haridusest.
Meie kindlustunne on Kristuses ja kui see on Temas,
võime olla enesekindlad igal ajal, sõltumata oma tunnetest.
Võime öelda: "Olen endiselt Kristuses ja seetõttu ka enesekindel,
mistõttu lähen enesekindlana edasi ja usun, et mu tunded jõuavad järgi."
Kuid nüüd tagasi konverentsi juurde!
Ole kindel, et Jumal armastab sind
ja su enesekindlus peaks alati taanduma sellele, kes oled Temas.
Emotsionaalselt haigete inimeste hing on haavatud
ja nad pole kunagi lõplikult terveks saanud.
Nende tunded on täiega metsas.
Siinkohal näide. Aastaid tagasi oli mul konnasilm.
Võimalik, et tänu aastate pikkusele kontsadega käimisele mööda lava.
See tegi kõvasti haiget, mistõttu seda ei saanud ignoreerida.
Eriti valus oli veel peale teenistusi, mistõttu lasin selle eemaldada.
Mul on üldse olnud jalgadega probleeme, kui palju püsti jala peal olen.
On olnud nii tuimust, surinaid kui põletustunnet, mistõttu läksin arstile.
Seal öeldi, et jalal on armkude ja kui seda korralikult ei ravita,
tekkib selle peale uusi armkoe kihte.
Nii et mul oli tekkinud piisavalt kihte, mis hakkasid mõjutama mu enesetunnet.
Toon selle näite, kuna paljude te eludes on juhtunud asju,
mida te pole lasknud Jumalal ära korraldada
ja nüüd koguneb sinna armukude armkoe peale
ja see keerab te tunded pea peale.
Ja kui tunded on sassis, on väga raske omada häid suhteid,
kuna sa ei mõtle ega tunne hästi ja seetõttu ka ei käitu hästi.
Aga Jumal tahab teha sind terveks,
mistõttu pead uskuma enam Ta Sõnasse kui oma tunnetesse ja mõtetesse.
Mis sa arvad, mida Jumal sinust arvab?
Nii paljud tunnevad end nii halvasti,
aga Jumal armastab sind ja peab sind nii väärtuslikuks,
et lasi oma Pojal surra su eest. Jah, kõigi eest, aga ka sinu eest!
Ta tegi seda sinu pärast. Ka sinu pärast, kes sa seal TV taga oled!
Sinu, sinu, sinu ja sinu pärast!
Ta oleks teinud seda isegi siis, kui oleksid ainus inimene maailmas.
Ta kutsub sind lähedasse suhtesse iseendaga.
Universumi vägi tahab elada su sees ja rääkida ning suhelda sinuga.
Ta täidab sind oma Vaimuga, andes talente, ande ja võimeid.
Ta annab sulle võime teha asju ja sa ei pea end maha kandma,
end põlates või vihates,
või endale viga tehes, läbi enese lõikumise, peksmise,
söömishäirete, alko -ja narkosõltuvuse, et oma valu matta.
Sa ei pea elama nii. Sa ei pea hakkama mänguriks
või teleka sõltlaseks või sattuma masendusse.
Sa ei pea elama nii.
Aga sa pead laskma Tal tulla oma ellu ja segaduste sisse.
Sa ei saa peita oma asju, sest kui seda teed, ei saa neist iial lahti.
Seetõttu kutsun teid avama oma elusid kõige täiega Jumalale, öeldes: "Tule!"
"Ära lase mind käest, vaid tee, mis iganes tahad mu eluga."
Ma keeldun jäämaks endiseks ja ma tahan muutuda.
Ma ei jää endiseks, vaid ma muutun.
Lõpeta arutelud selle üle, mis sul viga on või mis mitte.
Lõpeta enese võrdlemine teistega ja pidevalt enda peale mõtlemine.
Tõuse iga hommik ja ütle: Jumal, siin ma olen! Mida ma teha saan?
On Sul mõni töö mu jaoks? Tahan aidata kedagi.
Tahan tuua naeratuse kellegi näole ja ehitada üles ning julgustada kedagi.
Ma ei saa enam laulda seda laulu: "Aga mina, Issand?"
Seda "Olen alati iseenda mõtteis..."
Milline kitsarinnaline elu!
Kas keegi tunneb Jumala põletavat tuld enda sees?
Kas sa ei igatse millegi enama järele elus?
Siis pead jõudma rahujalale iseendaga.
Ei räägi ma midagi seda roboti juttu jälle. Olete seda sada korda kuulnud.
No hea küll!
Olin nii isekas, et aastaid tagasi ühel hommikul ärgates,
lebasin voodis ja mõtlesin taaskord iseendale.
Kuidas saada teised tegema seda, mida mina tahan.
Minu heaks ei tehta kunagi midagi ega hoolita minust. Mina, mina, mina.
Püha Vaim ütles mulle: sa oled kui väike robot.
Otsekui Saatan krutiks su ajud kohe hommikul vara üles.
Aga mina? Aga mina? Aga mina?
Ja siis sa tõused voodist ja ma näen päev otsa ainult järgmist:
Aga mina? Aga mina? Aga mina?
Jõudsin lõpuks punkti, kus ei suutnud enam elada nii.
Tahan armastada end tasakaalukal moel, aga seejärel mõelda ka teistele.
Kes tahaks mõelda kogu päeva vaid endale?
Sõlmi endaga rahu.
Palun sõlmi endaga rahu.
Sest kui sa seda ei tee, ei saa sul olema rahu ka üheski teises suhtes.
Oled alati millegi pärast pahur, pahane, turris ja ärrituv.
Ja mida vähem endale meeldid, seda kergem sul on närvi minna.
Tee rahu oma võimetega, oma kohaga elus ja kutsega Jumalalt.
Kui väga sa ka ei tahaks laulda nagu Ott Lepland - kui ei oska, siis ei oska.
Vaatan vahel inimeste ande ja mõtlen: see pole aus!
Ta mitte ainult ei laula hästi, aga on ka ütlemata kena!
Aga mida iganes sa ka ei tahaks teha - saad teha vaid seda, mis on su võimed.
Nii paljud tahavad olla Nr.1, kui tegelikult on nr.2, nr.3 või nr.4
ja nad on terve elu õnnetud, kuna ei saa olla "boss".
Kui sina oled nr.2, siis otsusta, et oled esimene parim nr.2!
Nr.1 selles, mida Jumal tahab, et teeksid, mitte, mida ise tahad teha.
Sõlmi rahu oma puusadega!
Sõlmi rahu oma suurte jalgade, nina või ükskõik, mis muu puudusega.
Mina pidin sõlmima rahu oma häälega.
Ma ei kõla nagu väike armas leedi.
Inimesed arvavad, et olen 2 m pikk ja üleni karvane.
Üks suur mehemürakas - tätoveeritud ja üleni nahka riietatuna,
peatus kord oma motikaga mu kõrval, kui just autost välja ronisin ja hüüdis:
"Hei, õde! Pean sulle ütlema midagi.
Olin tõeline mees ja polnud mõeldavgi, et mingi naine tuleb mind õpetama.
Ainuke probleem oli selles, et ajaks, kui sain teada, et oled naine,
olid juba suutnud mu elu muuta."
Kõnelesin tol ajal ju vaid raadios ja keegi ei näinud mind!
Ja isegi praegu, kui inimesed mind näevad, ütlevad nad:
"Sa oled nii palju väiksem kui me arvasime!"
Tundsin end oma hääle tõttu väga ebakindlana,
kuid olen nüüdseks sellega rahu sõlminud.
Helistasin hiljaaegu SPA-sse, et minna näohooldusesse.
Sealt küsiti, millist hooldust ma soovin. Muide, ma ütlesin neile oma nime.
Ja siis küsiti: on teil karvu näos?
Kuna ma ei tabanud veel ära, mida selle all mõeldi, mõtlesin:
mul on kulmud, ripsmed... eelmisel nädalal vahatati vuntsid ära.
Ja kõigil on ju udupeeneid karvu näos, mistõttu ütlesin: "Kõigil on ju natukene!",
mispeale ta vastas: "Ei, on teil habe või vuntsid?"
Varasemalt oleks taoline asi mind 2-nädalaks maha niitnud.
Oleksin olnud nii pinges, et poleks julenud enam suudki lahti teha.
Aga nüüd oli see hullult naljakas! Naersime Davega 30 min kõhud kõveras
ja ma mõtlesin: oh oleks, et see sama naine teeks mu hoolduse!
Ja teate, mis? Ta tegigi! Ta ütles: "Mul on nii piinlik!"
Te peate sõlmima rahu teatud asjadega oma elus!
On aeg saada võitu oma hirmudest ja ebakindlusest;
lasta minna mineviku jamadel ja tuhal.
Ärge jääge kinni mineviku asjadesse, mida nagunii enam muuta ei saa.
Küll aga saate minna tagasi, anda andeks ja öelda:
ma ei lase sel juhtunul valitseda oma tulevikku.
Ma ei ole enam emotsionaalne ahervare,
vaid ma kutsun Jumala kaasa igasse oma eluvaldkonda
ja lasen Temal teha, mida Tema tahab.
Püüeldes Jumala tahtes elamise poole, võime omada ka emotsionaalset rahu.
Usun siiralt, et kui tahad seda, mida Jumal tahab,
kingib Ta sulle ka rahu.
Ro.12:2 ütleb, et me ei muutuks maailma sarnaseks,
vaid uuendaks oma meeli ja mõtteid.
Õigesti mõtlemine mõjutab ka me tundeid
ja me tõesti näeme, et Jumalal on hea plaan me elude jaoks.
Täna pakume teile 5CD seeriat "Kuidas olla enesekindel naine".
Ja kuigi see on kirjutatud naistele, sobib see väga hästi ka meestele.
Kõik sealsed printsiibid on õnnistuseks meestelegi.
Lisaks sellele pakume teile kingitusena raamatut "Captivating" ("Kütkestav").
Mulle oli see suureks õnnistuseks, mistõttu 5CD'd + raamat.
Hankige need endale, et olla see, kelleks Jumal teid on tõesti loonud.
Olge õnnistatud!
Joyce Meyer'i õpetus "Kuidas olla enesekindel naine"
õhutab teid otsima Jumala nägemust te elu suhtes.
Tellides selle seeria, saate ka kingiks kaasa raamatu.
Järgmises saates:
Jumal on ehe ja isiklik; Ta teab su nime, su juuste arvu ja valatud pisaraid.
Käesolev raamat on värske ja põnev lähenemine meile endile.
Te ei pea olema isekad, aga samas võite siiski ka poputada isennast.
Tähistage võite oma elus, sest see hoiab asjad tasakaalus.
Usun, et see on hea ja tähtis raamat.
Oled vahel soovinud, et saaks võtta Joyce'i kaasa, kuhu iganes lähed?
Nüüd on see võimalik!
Lae netist alla kõik ta saated.
Tõlge: Anne-Ly Raukas
Eelnev saade valmis koostöös Joyce Meyer'i teenistuse toetajatega.